Marraskuu 2017

LEHDISTÖTIEDOTE

**Tehokkaampaa katkaisua ja hiontaa timanttilaikoilla**

Katkaistaessa ja hiottaessa metallia asetetaan työkaluille suuret vaatimukset, jotta työstö on tehokasta ja käyttäjäystävällistä. Työkalun on katkaistava ja hiottava nopeasti, tuotettava mahdollisimman vähän kipinäsuihkuja, oltava kestävä ja muodostaa vähän pölyä. Norton lanseeraa nyt uuden DiaLast-valikoiman timanttikatkaisu- ja napalaikkoja, jotka täyttävät edellä mainitut vaatimukset.

Nortonin DiaLast- timanttikatkaisu- ja napalaikat on valmistettu metallirungosta, johon on juottamalla kiinnitetty timanttihiomajyväpäällyste. Valmistajan mukaan näin aikaansaadaan timanttihiomajyvän erittäin vahva kiinnitys, hyvä muotonsapitävyys, erittäin pitkä käyttöikä ja lisäksi timantit voidaan käyttää aivan loppuun saakka. Vähäisen pölynmuodostuksen ja vähäisten kipinäsuihkujen ansiosta myös työympäristö on parempi verrattuna perinteisiin katkaisu- ja hiomatuotteisiin. Tuottavuus paranee, sillä erittäin pitkän käyttöiän ansiosta laikan vaihdoista johtuvia keskeytyksiä on vähemmän.

Valikoimaan kuuluu 115 - 230 mm halkaisijan laikkoja hiontaan kulmahiomakoneella sekä 180 ja 230 mm laikkoja katkaisuun, viisteiden työstöön ja hiontaan. Lisäksi valikoimaan kuuluu äänivaimennettuja katkaisulaikkoja 350 mm halkaisijalla kiinteillä katkaisukoneilla käytettäväksi. Norton DiaLast on tarkoitettu käytettäväksi esimerkiksi valimoilla, hitsaustöissä, putkien, raudan ja ei-rautametallien, pehmeän teräksen, ruostumattoman materiaalin, valuraudan, keramiikan ja metalliseosten hiontaan.

”DiaLast-laikkojen pitkän käyttöiän ansiosta työstö on erittäin kustannustehokasta ja tuottavuus korkea. Lisäksi työympäristö on toimijalle parempi vähäisempien kipinäsuihkujen ja vähäisen pölynmuodostuksen ansiosta”, kertoo Timo Sutinen Saint-Gobain Abrasives AB:n Suomen myyntivastaava.

Katso myös [www.nortonabrasives.com](http://www.nortonabrasives.com)